KÚPNA ZMLUVA
o prevode vlastníctva nebytového priestoru, uzavretá podľa § 588 a nasl. zákona č. 40/1964 Zb. Občiansky zákonník a zákona č. 182/1993 Z. z. o vlastníctve bytov a nebytových priestorov v znení neskorších predpisov
Článok I
Zmluvné strany
Predávajúci:
1. [meno a priezvisko], nar. [dátum narodenia], rod. [rodné priezvisko], rodné číslo: [rodné číslo], trvale bytom [ulica a číslo, PSČ, obec], štátne občianstvo: [štátne občianstvo]
(ďalej len „predávajúci“)
a
Kupujúci:
1. [meno a priezvisko], nar. [dátum narodenia], rod. [rodné priezvisko], rodné číslo: [rodné číslo], trvale bytom [ulica a číslo, PSČ, obec], štátne občianstvo: [štátne občianstvo]
(ďalej len „kupujúci“)
(predávajúci a kupujúci ďalej spolu aj ako „zmluvné strany“)
Článok II
Predmet zmluvy
1.	Predmetom tejto zmluvy sú nehnuteľnosti zapísané v katastri nehnuteľností na liste vlastníctva č. [číslo listu vlastníctva], okres [okres], obec [obec], katastrálne územie [katastrálne územie], a to:
a)	nebytový priestor č. [číslo nebytového priestoru], poschodie: [poschodie], vchod: [vchod], nachádzajúci sa v dome súpisné číslo [súpisné číslo domu], postavenom na pozemku parcela registra „C“ parc. č. [parcela pod domom (register „C“)],
b)	spoluvlastnícky podiel na spoločných častiach domu, spoločných zariadeniach domu a na príslušenstve vo veľkosti [podiel na spoločných častiach a zariadeniach domu],
c)	[ak sa prevádza aj podiel na pozemku:] spoluvlastnícky podiel na pozemku – [pozemok (parcela, druh, výmera)] – vo veľkosti [podiel na pozemku]
d)	[ak sa prevádza aj podiel na priľahlom pozemku:] spoluvlastnícky podiel vo veľkosti [podiel na priľahlom pozemku] na priľahlom pozemku označenom parcelnými údajmi v článku III tejto zmluvy
(ďalej spolu len „nehnuteľnosti“; nebytový priestor uvedený v písmene a) ďalej aj len „nebytový priestor“).
2.	[ak má nebytový priestor jedného vlastníka:] Predávajúci je výlučným vlastníkom nehnuteľností v podiele 1/1.
3.	[ak nebytový priestor predávajú manželia z bezpodielového spoluvlastníctva:] Predávajúci sú manželia a nehnuteľnosti sú v ich bezpodielovom spoluvlastníctve.
4.	[ak nebytový priestor predávajú podieloví spoluvlastníci:] Predávajúci sú podielovými spoluvlastníkmi nehnuteľností v týchto podieloch: [podiely predávajúcich].
5.	Predávajúci touto zmluvou predáva kupujúcemu nehnuteľnosti so všetkými ich súčasťami a príslušenstvom a kupujúci ich za dohodnutú kúpnu cenu kupuje.
6.	[ak kupuje jedna osoba:] Kupujúci nadobúda nehnuteľnosti do výlučného vlastníctva v podiele 1/1.
7.	[ak kupujú manželia do bezpodielového spoluvlastníctva:] Kupujúci sú manželia a nehnuteľnosti nadobúdajú do bezpodielového spoluvlastníctva manželov.
8.	[ak kupujú viaceré osoby do podielového spoluvlastníctva:] Kupujúci nadobúdajú nehnuteľnosti do podielového spoluvlastníctva v týchto podieloch: [podiely kupujúcich].
Článok III
Opis nebytového priestoru, spoločných častí domu a úprava práv k pozemku
1.	Podlahová plocha nebytového priestoru vrátane príslušenstva je [podlahová plocha nebytového priestoru (m²)] m². Nebytový priestor pozostáva z [opis a účel nebytového priestoru]
2.	Vybavenie nebytového priestoru tvorí: [vybavenie nebytového priestoru]
3.	Spoločné časti domu sú určené a opísané takto: [určenie a opis spoločných častí domu]
4.	Spoločné zariadenia domu sú určené a opísané takto: [určenie a opis spoločných zariadení domu]
5.	Príslušenstvo domu: [určenie a opis príslušenstva domu]
6.	[ak ich užívajú všetci vlastníci:] Spoločné časti domu, spoločné zariadenia domu, príslušenstvo a prípadný priľahlý pozemok užívajú spoločne všetci vlastníci bytov a nebytových priestorov v dome, s výnimkou práv výlučného užívania výslovne uvedených v tejto zmluve.
7.	[ak niektoré časti užívajú len určití vlastníci:] Len niektorí vlastníci užívajú tieto spoločné časti, zariadenia, príslušenstvo alebo priľahlý pozemok; ich určenie, oprávnení vlastníci a podklad práva užívania: [časti s obmedzeným užívaním a oprávnení vlastníci]. Ostatné spoločné časti a zariadenia domu, príslušenstvo a prípadný priľahlý pozemok užívajú všetci vlastníci, s výnimkou práv výlučného užívania výslovne uvedených v tejto zmluve.
8.	[ak sa prevádza podiel na pozemku pod domom:] Spolu s nebytovým priestorom sa na kupujúceho prevádza aj spoluvlastnícky podiel na pozemku zastavanom domom v rozsahu podľa článku II. Práva a povinnosti k pozemku zastavanému domom vykonáva kupujúci ako spoluvlastník spolu s ostatnými vlastníkmi bytov a nebytových priestorov v dome.
9.	[ak pozemok pod domom patrí inému vlastníkovi:] Pozemok zastavaný domom nie je predmetom prevodu podľa tejto zmluvy. Práva k nemu sú upravené takto: [právny vzťah k pozemku pod domom]
10.	[ak priľahlý pozemok neexistuje:] Dom nemá priľahlý pozemok podľa § 2 ods. 1 písm. j) zákona o vlastníctve bytov.
[ak dom má priľahlý pozemok:] 
11.	Priľahlý pozemok je určený týmito parcelami v katastrálnom území [katastrálne územie]. Opis priľahlého pozemku: [opis priľahlého pozemku]
	Parcela č.
	Register
	Druh pozemku
	Výmera (m²)

	[parcelné číslo]
	[„C“ / „E“]
	[druh pozemku]
	[výmera (m²)]

	[parcelné číslo]
	[„C“ / „E“]
	[druh pozemku]
	[výmera (m²)]

	[parcelné číslo]
	[„C“ / „E“]
	[druh pozemku]
	[výmera (m²)]

	[parcelné číslo]
	[„C“ / „E“]
	[druh pozemku]
	[výmera (m²)]



12.	[ak sa prevádza podiel na priľahlom pozemku:] Spolu s nebytovým priestorom sa na kupujúceho prevádza spoluvlastnícky podiel na každej uvedenej parcele priľahlého pozemku vo veľkosti [podiel na priľahlom pozemku]. Kupujúci vykonáva práva a povinnosti k priľahlému pozemku ako spoluvlastník spolu s ostatnými spoluvlastníkmi v rozsahu týchto podielov a práv užívania výslovne uvedených v tejto zmluve.
13.	[ak sa podiel na priľahlom pozemku neprevádza:] Priľahlý pozemok nie je predmetom prevodu podľa tejto zmluvy. Práva k nemu sú upravené takto: [práva k priľahlému pozemku, na ktorom sa podiel neprevádza]
Článok IV
Kúpna cena a platobné podmienky
1.	Zmluvné strany sa dohodli na kúpnej cene za nehnuteľnosti vo výške [kúpna cena (€)] (slovom: [kúpna cena (€)]).
[pri platbe cez úschovu:] 
2.	Kupujúci zloží celú kúpnu cenu do [notárskej úschovy / advokátskej úschovy / bankovej úschovy] u [uschovávateľ (v 2. páde)] (ďalej len „uschovávateľ“) najneskôr do [lehota na zaplatenie / zloženie ceny (dni)] dní odo dňa podpisu tejto zmluvy všetkými zmluvnými stranami. Podmienky úschovy upraví zmluva o úschove alebo zápisnica o úschove v súlade s touto zmluvou.
3.	Uschovávateľ vyplatí kúpnu cenu na účet predávajúceho IBAN [IBAN účtu predávajúceho] po predložení rozhodnutia o povolení vkladu vlastníckeho práva v prospech kupujúceho alebo výpisu z listu vlastníctva, na ktorom je kupujúci zapísaný ako vlastník nehnuteľností. Ak bude návrh na vklad zamietnutý alebo konanie o ňom zastavené, uschovávateľ vráti kúpnu cenu kupujúcemu.
4.	Návrh na vklad vlastníckeho práva sa podá najneskôr do [lehota na podanie návrhu na vklad (dni)] dní odo dňa zloženia celej kúpnej ceny do úschovy.
[pri platbe na účet pred podaním návrhu na vklad:] 
5.	Kupujúci zaplatí celú kúpnu cenu bankovým prevodom na účet predávajúceho IBAN [IBAN účtu predávajúceho] najneskôr do [lehota na zaplatenie / zloženie ceny (dni)] dní odo dňa podpisu tejto zmluvy všetkými zmluvnými stranami. Kúpna cena je zaplatená dňom jej pripísania na účet predávajúceho.
6.	Návrh na vklad vlastníckeho práva sa podá najneskôr do [lehota na podanie návrhu na vklad (dni)] dní odo dňa pripísania celej kúpnej ceny na účet predávajúceho.
[pri financovaní hypotekárnym úverom:] 
7.	Časť kúpnej ceny vo výške [časť ceny z vlastných zdrojov (€)] zaplatí kupujúci z vlastných zdrojov na účet predávajúceho IBAN [IBAN účtu predávajúceho] najneskôr do [lehota na zaplatenie / zloženie ceny (dni)] dní odo dňa podpisu tejto zmluvy všetkými zmluvnými stranami.
8.	Zvyšnú časť kúpnej ceny vo výške .................. zaplatí kupujúci z úveru poskytnutého [banka poskytujúca úver (v 2. páde)] (ďalej len „banka“), a to bankovým prevodom na účet predávajúceho IBAN [IBAN účtu predávajúceho] po splnení podmienok čerpania úveru, najneskôr do [lehota na vyplatenie úveru po vklade (dni)] dní odo dňa povolenia vkladu vlastníckeho práva v prospech kupujúceho.
9.	Predávajúci berie na vedomie, že kupujúci zriadi na zabezpečenie úveru v prospech banky záložné právo k nehnuteľnostiam a že zmluvu o jeho zriadení môže uzavrieť už pred nadobudnutím vlastníckeho práva (§ 151d ods. 4 Občianskeho zákonníka). Predávajúci poskytne kupujúcemu a banke súčinnosť potrebnú na čerpanie úveru.
10.	Návrh na vklad vlastníckeho práva sa podá najneskôr do [lehota na podanie návrhu na vklad (dni)] dní odo dňa zaplatenia časti kúpnej ceny z vlastných zdrojov.
[pri platbe až po povolení vkladu:] 
11.	Kupujúci zaplatí celú kúpnu cenu bankovým prevodom na účet predávajúceho IBAN [IBAN účtu predávajúceho] najneskôr do [lehota na zaplatenie / zloženie ceny (dni)] dní odo dňa doručenia rozhodnutia o povolení vkladu vlastníckeho práva v prospech kupujúceho.
12.	Návrh na vklad vlastníckeho práva sa podá najneskôr do [lehota na podanie návrhu na vklad (dni)] dní odo dňa podpisu tejto zmluvy všetkými zmluvnými stranami.
13.	[nepovinné – ak sa z kúpnej ceny splatí hypotéka predávajúceho:] Na nehnuteľnostiach viazne záložné právo v prospech [záložný veriteľ predávajúceho (v 2. páde)] na zabezpečenie pohľadávky z úveru predávajúceho. Zmluvné strany sa dohodli, že odchylne od predchádzajúcich odsekov sa z kúpnej ceny najskôr uhradí suma potrebná na úplné splatenie tejto pohľadávky, a to priamo na účet záložného veriteľa podľa jeho potvrdenia o výške zostatku; predávajúcemu sa vyplatí len zvyšok kúpnej ceny. Predávajúci zabezpečí, aby záložný veriteľ bez zbytočného odkladu po splatení pohľadávky vydal potvrdenie o jej zániku a aby bol podaný návrh na výmaz záložného práva z katastra nehnuteľností.
Článok V
Vyhlásenia zmluvných strán a stav nebytového priestoru
1.	Predávajúci vyhlasuje, že je oprávnený s nehnuteľnosťami nakladať, jeho zmluvná voľnosť nie je obmedzená a na nehnuteľnostiach neviaznu žiadne dlhy, záložné práva, vecné bremená, predkupné práva ani nájomné práva, s výnimkou zákonného záložného práva v prospech ostatných vlastníkov bytov a nebytových priestorov v dome podľa § 15 zákona o vlastníctve bytov[, ďalej záložného práva, ktoré bude vymazané podľa článku IV].
2.	Predávajúci ďalej vyhlasuje, že nebytový priestor nie je prenajatý ani inak prenechaný do užívania tretej osobe, nehnuteľnosti nie sú predmetom súdneho, exekučného ani iného konania a nie sú mu známe žiadne skutočnosti, ktoré by bránili ich prevodu alebo povoleniu vkladu.
3.	Predávajúci upozornil kupujúceho na tieto vady nebytového priestoru, o ktorých vie: [známe vady nebytového priestoru]
4.	Kupujúci vyhlasuje, že sa so stavom nebytového priestoru a spoločných častí domu oboznámil osobnou obhliadkou a nebytový priestor kupuje v stave, v akom sa nachádza ku dňu podpisu tejto zmluvy, s prihliadnutím na jeho bežné opotrebenie a na vady uvedené v tejto zmluve.
Článok VI
Správa domu a úhrady spojené s nebytovým priestorom
1.	[ak dom spravuje spoločenstvo vlastníkov:] Správu domu vykonáva spoločenstvo vlastníkov bytov a nebytových priestorov v dome ([názov správcu alebo spoločenstva]) na základe zmluvy o spoločenstve. Kupujúci vyhlasuje, že pristupuje k tejto zmluve o spoločenstve.
2.	[ak dom spravuje správca:] Správu domu vykonáva správca [názov správcu alebo spoločenstva] na základe zmluvy o výkone správy. Kupujúci vyhlasuje, že pristupuje k tejto zmluve o výkone správy; práva a povinnosti z nej prechádzajú na kupujúceho nadobudnutím vlastníctva nebytového priestoru (§ 8a ods. 7 zákona o vlastníctve bytov).
3.	[ak dom nemá správcu ani spoločenstvo:] V dome sú najviac tri byty a nebytové priestory, a preto sa naň nevzťahuje povinnosť zabezpečiť správu domu správcom alebo spoločenstvom (§ 6 ods. 1 písm. a) zákona o vlastníctve bytov). Kupujúci bude spravovať spoločné časti a zariadenia domu spolu s ostatnými vlastníkmi bytov a nebytových priestorov.
4.	[ak dom má správcu alebo spoločenstvo:] Predávajúci vyhlasuje, že nemá žiadne nedoplatky na úhradách za plnenia spojené s užívaním nebytového priestoru ani na tvorbe fondu prevádzky, údržby a opráv, čo preukazuje potvrdenie správcu alebo predsedu spoločenstva, ktoré tvorí prílohu tejto zmluvy (§ 5 ods. 2 zákona o vlastníctve bytov).
5.	Úhrady za plnenia spojené s užívaním nebytového priestoru a preddavky do fondu prevádzky, údržby a opráv platí predávajúci do konca kalendárneho mesiaca, v ktorom bol povolený vklad vlastníckeho práva v prospech kupujúceho; od prvého dňa nasledujúceho mesiaca ich platí kupujúci (§ 10 ods. 1 zákona o vlastníctve bytov). Preplatky a nedoplatky z ročného vyúčtovania si zmluvné strany vyrovnajú pomerne podľa obdobia, za ktoré boli povinné úhrady platiť.
Článok VII
Odovzdanie nebytového priestoru
1.	Predávajúci odovzdá kupujúcemu nebytový priestor vyprataný, so všetkými kľúčmi a dokladmi potrebnými na jeho užívanie najneskôr do [odovzdanie nebytového priestoru – počet dní po vklade] dní odo dňa povolenia vkladu vlastníckeho práva v prospech kupujúceho. Predávajúci nie je povinný odovzdať nebytový priestor skôr, ako bude zaplatená celá kúpna cena.
2.	O odovzdaní a prevzatí nebytového priestoru spíšu zmluvné strany preberací protokol, v ktorom uvedú najmä stav nebytového priestoru, stavy meračov energií a vody a počet odovzdaných kľúčov.
3.	Predávajúci sa zaväzuje do dňa odovzdania nebytového priestoru zabezpečiť, aby v nebytovom priestore nemala hlásený trvalý pobyt žiadna osoba, a ukončiť alebo previesť zmluvy s dodávateľmi energií a služieb, ak sa zmluvné strany nedohodnú inak.
4.	Nebezpečenstvo náhodnej skazy a náhodného zhoršenia nebytového priestoru prechádza na kupujúceho dňom odovzdania nebytového priestoru.
5.	[nepovinné – zmluvná pokuta za omeškanie s odovzdaním nebytového priestoru:] Ak bude predávajúci v omeškaní s odovzdaním nebytového priestoru, zaplatí kupujúcemu zmluvnú pokutu vo výške [zmluvná pokuta za každý deň omeškania (€)] za každý aj začatý deň omeškania. Kupujúci má popri zmluvnej pokute právo aj na náhradu škody, ktorá zmluvnú pokutu presahuje.
Článok VIII
Nadobudnutie vlastníckeho práva a vklad do katastra
1.	Kupujúci nadobudne vlastnícke právo k nehnuteľnostiam vkladom do katastra nehnuteľností na základe právoplatného rozhodnutia okresného úradu o povolení vkladu (§ 133 ods. 2 Občianskeho zákonníka a § 28 ods. 3 katastrálneho zákona).
2.	[ak návrh podáva kupujúci:] Návrh na vklad vlastníckeho práva podá kupujúci v lehote podľa článku IV tejto zmluvy; druhá zmluvná strana poskytne potrebnú súčinnosť.
3.	[ak návrh podáva predávajúci:] Návrh na vklad vlastníckeho práva podá predávajúci v lehote podľa článku IV tejto zmluvy; druhá zmluvná strana poskytne potrebnú súčinnosť.
4.	[ak návrh podávajú strany spoločne:] Návrh na vklad vlastníckeho práva podajú zmluvné strany spoločne v lehote podľa článku IV tejto zmluvy.
5.	[ak kupujúci nahradí celý zaplatený poplatok:] Správny poplatok za návrh na vklad uhradí predávajúci; kupujúci mu nahradí celý preukázateľne zaplatený správny poplatok (§ 5 ods. 8 zákona o vlastníctve bytov).
6.	[ak poplatok zostane na predávajúcom:] Správny poplatok za návrh na vklad uhradí a znáša predávajúci (§ 5 ods. 8 zákona o vlastníctve bytov).
7.	[ak kupujúci nahradí polovicu poplatku:] Správny poplatok za návrh na vklad uhradí predávajúci; kupujúci mu nahradí polovicu preukázateľne zaplateného správneho poplatku (§ 5 ods. 8 zákona o vlastníctve bytov).
8.	Ak okresný úrad konanie o návrhu na vklad preruší, zmluvné strany sa zaväzujú bez zbytočného odkladu poskytnúť si súčinnosť potrebnú na odstránenie nedostatkov, a to aj uzavretím dodatku k tejto zmluve (§ 42 ods. 4 katastrálneho zákona).
Článok IX
Odstúpenie od zmluvy
1.	Predávajúci môže od tejto zmluvy odstúpiť, ak kupujúci nezaplatí alebo nezloží kúpnu cenu alebo jej časť v lehote podľa článku IV ani v dodatočnej primeranej lehote určenej v písomnej výzve predávajúceho.
2.	Kupujúci môže od tejto zmluvy odstúpiť, ak sa niektoré z vyhlásení predávajúceho podľa článku V ukáže nepravdivým alebo ak bude návrh na vklad zamietnutý z dôvodu na strane predávajúceho.
3.	Odstúpenie musí byť písomné a je účinné dňom doručenia druhej zmluvnej strane. Odstúpením sa zmluva od začiatku zrušuje a zmluvné strany sú povinné vrátiť si všetko, čo si podľa nej plnili (§ 48 ods. 2 a § 457 Občianskeho zákonníka). Ak k odstúpeniu dôjde po podaní návrhu na vklad, odstupujúca strana to bez zbytočného odkladu oznámi okresnému úradu, ktorý konanie zastaví (§ 31b ods. 1 písm. b) katastrálneho zákona).
Článok X
Záverečné ustanovenia
1.	Táto zmluva nadobúda platnosť a účinnosť dňom jej podpisu všetkými zmluvnými stranami. Vecnoprávne účinky nastanú povolením vkladu vlastníckeho práva do katastra nehnuteľností.
2.	Právne vzťahy neupravené touto zmluvou sa riadia Občianskym zákonníkom, zákonom o vlastníctve bytov a nebytových priestorov a katastrálnym zákonom.
3.	Podpis predávajúceho na tejto zmluve musí byť úradne osvedčený (§ 42 ods. 3 katastrálneho zákona).
4.	Zmluva je vyhotovená v [počet rovnopisov zmluvy] rovnopisoch. Dva rovnopisy sú určené pre okresný úrad, katastrálny odbor, na účely konania o povolení vkladu a ostatné dostanú zmluvné strany.
5.	Zmluvné strany vyhlasujú, že si zmluvu prečítali, jej obsahu porozumeli, zmluva vyjadruje ich slobodnú a vážnu vôľu a na znak súhlasu ju podpisujú.

	V ........................ dňa ................
..............................................
Predávajúci
[meno a priezvisko]
(úradne osvedčený podpis)
	V ........................ dňa ................
..............................................
Kupujúci
[meno a priezvisko]


Prílohy:
1.	Potvrdenie správcu alebo predsedu spoločenstva vlastníkov o tom, že predávajúci nemá nedoplatky na úhradách za plnenia spojené s užívaním nebytového priestoru a na tvorbe fondu prevádzky, údržby a opráv (§ 5 ods. 2 zákona o vlastníctve bytov)

